pythainlp/thai-wiki-dataset-v4 huggingface dataset:
วิดีโอเกมโมนอโพลี

โมนอโพลี  หรือโมนอโพลีในรูปแบบวิดีโอเกมที่ผลิตโดยปาร์คเกอร์บราเธอร์ ซึ่งประสบความสำเร็จอย่างสูงในรูปแบบของเกมกระดาน การดัดแปลงในรูปแบบวิดีโอเกมครั้งแรกได้เริ่มใน ค.ศ. 1985 โดยใช้ชื่อว่า"โมโนโพลี" สำหรับระบบบีบีซี ไมโคร, แอมสแตรด ซีพีซี และ แซดเอ็กซ์ สเปคตรัม เป็นเวลากว่าหนึ่งปีที่โมโนโพลี ได้รับการออกตัวสำหรับระบบปฏิบัติการที่แตกต่างกันในพีซีและแมคอินทอชแฟลตฟอร์ม นอกจากนี้ ยังมีรุ่นที่ได้รับอนุญาตและผลิตสำหรับแฟมิคอม, ซูเปอร์แฟมิคอม, เกมบอย, เกมบอยแอ็ดวานซ์, นินเทนโด 64, เกมคิวบ์, เพลย์สเตชัน, เพลย์สเตชัน 2, เซก้ามาสเตอร์ซิสเต็ม, เมก้าไดร์ฟ, เอกซ์บอกซ์, เอกซ์บอกซ์ 360, เพลย์สเตชัน 3, เพลย์สเตชันพอร์เทเบิล และ วีคอนโซล ตลอดจนเวอร์ชันโทรศัพท์มือถือ (พีดีเอ/สมาร์ทโฟน)
เพลย์สเตชัน และพีซี/แมคเวอร์ชัน.
สำหรับเวอร์ชันเพลย์สเตชัน ได้รับการพัฒนาโดยเกรมลินอินเตอร์แอคทีฟ ในขณะที่เวอร์ชันพีซี/แมค ได้รับการพัฒนาโดยเวสท์วูดสตูดิโอ โดยในแบบพีซี/แมคเป็นการฉายภาพแบบบนลงล่าง ส่วนแบบเพลย์สเตชันเป็นแบบสามมิติ ทั้งสองเวอร์ชันมีภาพเคลื่อนไหวในแบบทั่วไป โดยจะแสดงเมื่อตัวเดินได้ทำการเคลื่อนย้ายตัวเอง
เวอร์ชันรุ่นปัจจุบัน.
สำหรับเวอร์ชันใหม่ได้รับการพัฒนาโดยอิเล็คโทรนิค อาร์ตส โดยได้เปิดตัวใน ค.ศ. 2008 สำหรับวี, เพลย์สเตชัน 3, ไอโฟน และเอกซ์บอกซ์ 360 กับปรับรูปแบบลงเล็กน้อยสำหรับเพลย์สเตชัน 2 ซึ่งรวมถึงการเลือกกระดานแบบข้ามมหาสมุทรแอตแลนติก ตลอดจนกระดานแบบ "เฮียร์แอนด์นาว" และโหมดเกมรูปแบบใหม่ที่มีชื่อว่า "ริชเชสท์" ซึ่งไม่ได้รองรับในระบบออนไลน์แต่ประการใด
การตอบรับของเวอร์ชันปัจจุบัน.
เกมโมนอโพลีของอิเล็คโทรนิค อาร์ตส ได้รับคะแนนค่อนข้างต่ำ โดยมีค่าเฉลี่ย 54 เปอร์เซ็นต์สำหรับเพลย์สเตชัน 3 ซึ่งจัดทำโดยเว็บเมตาคริทิก และ 56 เปอร์เซ็นต์สำหรับเอกซ์บอกซ์ 360 ในขณะที่ระบบวี มีการตอบรับที่ดีกว่าด้วยค่าเฉลี่ย 70 เปอร์เซ็นต์
นิตยสารทางการนินเทนโดในสหราชอาณาจักรมีการตอบรับในเชิงบวกมากที่สุดในการประเมินเวอร์ชันของระบบวี ซึ่งพวกเขากล่าวว่า"สนุกมาก" ในฉบับคริสต์มาส ค.ศ. 2008
ยูโรเกมเมอร์ให้ความกระตือรือร้นต่อเกมนี้ค่อนข้างน้อย โดยกล่าวว่า: "สำหรับราคาโมโนโพลีในระบบวี คุณควรซื้อโมโนโพลีแบบของจริงสองเท่าตัว หรือคุณไม่ควรซื้อโมโนโพลีอย่างเด็ดขาด และใช้จ่ายเงินให้กับบางสิ่งมากกว่าการสร้างไมตรีและความสามัคคี อย่างหนังสือที่เขียนโดยฮิตเลอร์แทน"
โรงเรียนโพธิสัมพันธ์พิทยาคาร

โรงเรียนโพธิสัมพันธ์พิทยาคาร เป็นโรงเรียนมัธยมศึกษาขนาดใหญ่พิเศษ ตั้งอยู่ในเขตเมืองพัทยา จังหวัดชลบุรี สังกัดสำนักงานเขตพื้นที่การศึกษามัธยมศึกษา เขต 18 (ชลบุรี-ระยอง) สำนักงานคณะกรรมการการศึกษาขั้นพื้นฐาน กระทรวงศึกษาธิการ มีนักเรียนศึกษาอยู่ประมาณ 2,500 คน มีครูปฏิบัติการสอนอยู่ 112 คน เปิดทำการเรียนการสอนในระดับชั้นมัธยมศึกษาปีที่ 1-6 แบบสหศึกษา
ประวัติ.
เมื่อต้นปีการศึกษา 2502 พระครูโพธิสารประสาธน์ (บุญมี อคฺคปุญฺโญ) เจ้าอาวาสวัดโพธิสัมพันธ์ในขณะนั้น ได้เป็นผู้นำในการจัดสร้างอาคารเรียนประชาบาลวัดโพธิสัมพันธ์ขึ้นภายในวัดโพธิสัมพันธ์ โดยจัดสร้างบริเวณทางด้านทิศใต้ของพระอุโบสถวัด จนแล้วเสร็จ แล้วเริ่มทำการเรียนการสอนในปีการศึกษา 2503 ให้ชื่อโรงเรียนว่า "โพธิสัมพันธ์พิทยาคาร" 
หลักสูตรการเรียนการสอน.
มัธยมศึกษาตอนต้น.
ระดับชั้นมัธยมศึกษาปีที่ 1-3
มัธยมศึกษาตอนปลาย.
ระดับชั้นมัธยมศึกษาปีที่ 4-6
พระตำหนักกองบิน 41

พระตำหนักกองบิน 41 เป็นพระตำหนักส่วนพระองค์อีกหลังหนึ่งของสมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี พร้อมด้วยพระเจ้าวรวงศ์เธอฯ ทั้ง 2 พระองค์ และนาวาอากาศเอกวีระยุทธ ดิษยะศริน ตั้งอยู่ที่อำเภอเมืองเชียงใหม่ จังหวัดเชียงใหม่ ปัจจุบันเป็นที่ประทับของพระเจ้าวรวงศ์เธอ พระองค์เจ้าสิริภาจุฑาภรณ์
พระตำหนักกองบิน 41 จัดสร้างโดยทางกองทัพอากาศ เพื่อถวายแทนเรือนประทับหลังเดิม ใช้ประทับเมื่อทรงแปรพระราชฐาน หรือทรงมีพระภารกิจที่ต้องทรงปฏิบัติในพื้นที่ภาคเหนือ รวมทั้งต้อนรับแขกต่างประเทศของมูลนิธิจุฬาภรณ์ เมื่อมองจากพระตำหนักฯ จะเห็นทิวทัศน์ของดอยสุเทพอันงดงาม กับทัศนียภาพของต้นไม้และดอกไม้ที่มีสีสันสวยงามตามธรรมชาติและอากาศอันบริสุทธิ์แสนจะเย็นสบาย มุมมองจากระเบียงพระทวารหน้าพระตำหนัก เห็นหอบังคับการบินของท่าอากาศยานเชียงใหม่ ซึ่งอยู่ติดกับบริเวณพระตำหนัก
มิสกา

คณะผู้แทนสนับสนุนระหว่างประเทศซึ่งมีแอฟริกาเป็นผู้นำประจำสาธารณรัฐแอฟริกากลาง  หรือเรียกโดยย่อว่า มิสกา (MISCA จากภาษาฝรั่งเศสว่า Mission internationale de soutien à la Centrafrique sous conduite africaine) เป็นคณะผู้แทนเพื่อรักษาความสงบเรียบร้อยซึ่งสหภาพแอฟริกาส่งไปประจำสาธารณรัฐแอฟริกากลาง จัดตั้งขึ้นเมื่อวันที่ 5 ธันวาคม 2013 ตามข้อมติคณะมนตรีความมั่นคงแห่งสหประชาชาติที่ 2127 เพื่อสร้างความมั่นคงให้แก่สาธารณรัฐแอฟริกากลาง โดยเป็นผลมาจากความขัดแย้งในสาธารณรัฐแอฟริกากลางภายใต้การปกครองของโจโตเดีย (Djotodia) และรัฐประหารเมื่อปี 2013
คณะผู้แทนซึ่งฝรั่งเศสให้การสนับสนุนอย่างเป็นทางการและสหภาพแอฟริกาเป็นผู้นำในระยะเริ่มแรกนั้นจะเข้าปฏิบัติหน้าที่ในวันที่ 19 ธันวาคม 2013 ข้อมติข้างต้นยังมีตัวเลือกให้โอนคณะผู้แทนไปสังกัดคณะผู้แทนชุดใหญ่กว่าของสหประชาชาติซึ่งประกอบด้วยกองกำลังรักษาความสงบเรียบร้อยจากหลาย ๆ ประเทศได้ ถ้าจำเป็นและเหมาะสมแก่พฤติการณ์ในท้องที่
ข้อมติคณะมนตรีความมั่นคงแห่งสหประชาชาติ

ข้อมติคณะมนตรีความมั่นคงแห่งสหประชาชาติ  เป็นข้อมติสหประชาชาติซึ่งคณะมนตรีความมั่นคงแห่งสหประชาชาติอันประกอบด้วยสมาชิกสิบห้าคนได้ตกลงรับ คณะมนตรีความมั่นคงเป็นหน่วยงานในสังกัดสหประชาชาติซึ่งได้รับมอบหมายให้มี "ความรับผิดชอบขั้นต้นเป็นการธำรงรักษาความสงบเรียบร้อยและความมั่นคงระหว่างประเทศ"
กฎบัตรสหประชาชาติ ข้อ 27 กำหนดว่า ร่างข้อมติซึ่งไม่เกี่ยวกับกระบวนพิจารณานั้นเป็นอันตกลงรับ เมื่อมีสมาชิกคณะมนตรีความมั่นคงอย่างน้อยเก้าคนลงคะแนนเสียงเห็นชอบ และไม่ถูกสมาชิกประจำคณะมนตรีความมั่นคงผู้ใดยับยั้ง ส่วนข้อมติว่าด้วยกระบวนพิจารณานั้น เมื่อสมาชิกทั้งเก้าเห็นชอบก็เป็นอันใช้ได้
สมาชิกประจำดังกล่าว ได้แก่ ประเทศฝรั่งเศส สหพันธรัฐรัสเซีย (ซึ่งมาแทนสหภาพโซเวียตที่ล่มสลายไปเมื่อปี 1991) สหราชอาณาจักร สหรัฐอเมริกา และสาธารณรัฐประชาชนจีน (ซึ่งมาแทนสาธารณรัฐจีนตั้งแต่ปี 1971)
โรงพยาบาลราชบุรี

โรงพยาบาลราชบุรี เป็นโรงพยาบาลศูนย์ มีขนาด 1,000 เตียง (ไม่รวม ICU) ตั้งอยู่เลขที่ 85 ถนน สมบูรณ์กุล ตำบลหน้าเมือง อำเภอเมือง จังหวัดราชบุรี ให้บริการดูแลสุขภาพด้านร่างกายและจิตใจ มาตั้งแต่ปี พ.ศ. 2484 เป็นต้นมา เป็นโรงพยาบาลตติยภูมิระดับสูง มีแพทย์เฉพาะทางแต่ละสาขาวิชา และแพทย์เฉพาะทางย่อย เป็นศูนย์รักษาโรคเฉพาะทางที่ทันสมัยแห่งหนึ่ง ในแถบภาคตะวันตกของประเทศไทย นอกจากนี้ ยังเป็นสถาบันผลิตแพทย์เพิ่มเพื่อชาวชนบท มีการเรียนการสอนนักศึกษาแพทย์ของโรงพยาบาลเอง ที่ผ่านมา มีแพทย์จบการศึกษาไปแล้ว หลายรุ่น และทำงานอยู่ในหลายๆ จังหวัดในภูมิภาคนี้ ปัจจุบันมีแพทย์ประจำ 145 คนและบุคลากรอื่นรวมกันกว่า 900 คน
ประวัติ.
เหตุการณ์บุกยึดโรงพยาบาลศูนย์ราชบุรี พ.ศ. 2543.
เหตุการณ์บุกยึดโรงพยาบาลศูนย์ราชบุรี พ.ศ. 2543 เป็นเหตุการณ์ที่เกี่ยวกับความมั่นคงภายในประเทศไทยที่เกิดขึ้นด้วยกลุ่มนักศึกษากะเหรี่ยงคริสต์ สัญชาติพม่า ติดอาวุธสงคราม เรียกกองกำลังตัวเองว่า ก๊อด'ส อาร์มี่ (God's Army) หรือ กองกำลังพระเจ้า
เช้าวันที่ 24 มกราคม พ.ศ. 2543 กองกำลังนักศึกษาพม่าได้ปลอมตัวเป็นผู้โดยสารนั่งรถประจำทางสายสวนผึ้ง-ราชบุรี แล้วใช้ปืนเอ็ม-16 จี้คนขับรถให้พาไปยังโรงพยาบาลศูนย์ราชบุรี เมื่อไปถึงได้บุกยึดโรงพยาบาล จับแพทย์ พยาบาล และคนไข้เป็นตัวประกัน
จากนั้น เจ้าหน้าที่ฝ่ายไทยพยายามเข้าไปช่วยเหลือตัวประกัน แต่ไม่สำเร็จ จึงเปลี่ยนมาใช้วิธีเจรจาต่อรองจนทราบว่า กลุ่มก๊อด'ส อาร์มี่ ต้องการนำตัวแพทย์ และพยาบาลไปรักษาทหารกะเหรี่ยงที่ได้รับบาดเจ็บจากการถูกทหารรัฐบาลพม่าปราบปรามอย่างหนัก จนในที่สุด เวลา 04.00 น. ของวันที่ 25 มกราคม กองกำลังผสม หน่วยนเรศวร 261 และหน่วยอรินทราช 26 ได้บุกเข้าไปช่วยเหลือตัวประกัน จนสามารถช่วยเหลือตัวประกันไว้ได้ทั้งหมดอย่างปลอดภัย
ศูนย์แพทยศาสตรศึกษาชั้นคลินิก.
ศูนย์แพทยศาสตรศึกษาชั้นคลินิก โรงพยาบาลราชบุรี เป็นศูนย์แพทยศาสตรศึกษาชั้นคลินิก สังกัดโรงพยาบาลราชบุรี กระทรวงสาธารณสุข ซึ่งเป็นสถาบันร่วมผลิตแพทย์ของสถาบันพระบรมราชชนก สถาบันสมทบของมหาวิทยาลัยมหิดล ณ อำเภอเมืองราชบุรี จังหวัดราชบุรี
หลักสูตรการศึกษา.
ปัจจุบัน ศูนย์แพทยศาสตรศึกษาชั้นคลินิก โรงพยาบาลราชบุรี จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของมหาวิทยาลัยมหิดล ใน 1 หลักสูตร คือ
ระยะเวลาในการศึกษา.
ใช้ระยะเวลาในการศึกษาตลอดหลักสูตรรวม 6 ปี ดังนี้
การรับบุคคลเข้าศึกษาในหลักสูตรแพทยศาสตรบัณฑิต.
ศูนย์แพทยศาสตรศึกษาชั้นคลินิก โรงพยาบาลราชบุรี รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางระบบรับตรงประจำปีตามประกาศศูนย์แพทยศาสตรศึกษาชั้นคลินิก โรงพยาบาลราชบุรี ตามเขตพื้นที่จังหวัดที่สำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุขกำหนดในแต่ละปี
โรงพยาบาลบ้านโป่ง

โรงพยาบาลบ้านโป่ง เป็นโรงพยาบาลทั่วไปประจำอำเภอบ้านโป่ง ขนาด 420 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่ในเขตเทศบาลเมือบ้านโป่ง โดยมีสถานะเทียบเท่าโรงพยาบาลจังหวัด เป็นโรงพยาบาลอำเภอที่ใหญ่ที่สุดเป็นอันดับ 2 ของประเทศรองจากโรงพยาบาลหาดใหญ่
ประวัติ.
ท้องถิ่นตำบลบ้านโป่งได้ประกาศตั้งสุขาภิบาล ตั้งแต่วันที่ 15 พฤศจิกายน 2459 อาศัยความในพระราชบัญญัติ จัดการสุขาภิบาลรัตนโกสินทร์ ศก 127 มาตรา 2 ต่อมาได้ประกาศใช้พระราชบัญญัติระเบียบเทศบาล เมื่อวันที่ 10 ธันวาคม 2478 เทศบาลเมืองบ้านโป่งได้จัดตั้งสุขศาลาเทศบาลเมืองบ้านโป่งในราวปี พ.ศ.2479 มีเจ้าหน้าที่ดำเนินการ คือ พันตรีหลวงเวชสิทธิ์นิรภัย เป็นแพทย์เทศบาลคนแรก จนกระทั่งปี พ.ศ.2496 ได้โอนกิจการสุขศาลาทั้งหมด ขึ้นกับกรรมการแพทย์ กระทรวงสาธารณสุข ต่อมาได้โอนเข้า สังกัดสำนักงานปลัดกระทรวงสาธารณสุขจนถึงปัจจุบัน]
ปัจจุบันโรงพยาบาลบ้านโป่ง มีจำนวนเตียง 420 เตียง แพทย์ 40 คน ทันตแพทย์ 8 คน เภสัชกร 23 คน พยาบาลวิชาชีพ 295 และบุคลากรอื่นๆ โดยในปี พ.ศ. 2555 มีจำนวนผู้มารับบริการเฉลี่ยวันละ 1,500 คน
วังสวนปาริจฉัตก์

วังสวนปาริจฉัตก์ เดิมเป็นวังของ พระเจ้าบรมวงศ์เธอ พระองค์เจ้าอรประพันธ์รำไพ พระเจ้าบรมวงศ์เธอ พระองค์เจ้าอดิศัยสุริยาภา และเจ้าจอมมารดาอ่อน ตั้งอยู่ที่ เขตดุสิต กรุงเทพมหานคร
อาจี้เก๋อ

อาจี้เก๋อ (<templatestyles src="Template:MongolUnicode/fonts.css" />ᠠᠵᡳᡤᡝ; 28 สิงหาคม 1605 – 28 พฤศจิกายน 1651) เป็นเจ้าชายแมนจูและแม่ทัพแห่งราชวงศ์ชิงตอนต้น พระองค์ประสูติใน ราชสกุล อ้ายซินเจว๋หลัว เป็นพระราชโอรสองค์ที่ 12 ของ พระเจ้าหนูเอ่อร์ฮาชื่อ ข่าน แห่งราชวงศ์โฮ่วจิน (บรรพบุรุษของราชวงศ์ชิง) 
อาจี้เก๋อได้รับพระราชทานพระยศเป็น อู่อิงหวัง (武英郡王) ในปี ค.ศ. 1636 ก่อนได้รับการเลื่อนพระยศเป็น เหอชั่วอิงชินหวัง ในปี ค.ศ. 1644 พระองค์มีส่วนร่วมใน การพิชิตราชวงศ์หมิงของแมนจู หลังจากการสิ้นพระชนม์ของเจ้าชาย ตัวเอ่อร์กุ่น เจ้าชายอาจี้เก๋อ พยายามที่จะดำรงตำแหน่ง เจ้าชายผู้สำเร็จราชการ (ก่อนหน้านี้ดำรงตำแหน่งโดยเจ้าชายตัวเอ่อร์กุ่น) แต่ถูกค้นพบและถูกจับกุม พระองค์ถูกบังคับให้ปลงพระชนม์ชีพโดย จักรพรรดิซุ่นจื้อ ในปี ค.ศ. 1651
ลักษณะทางกายภาพ.
ตามบันทึกของนักเดินทางชาวญี่ปุ่น เจ้าชายอาจี้เก๋อเป็นนักรบที่กล้าหาญ และอารมณ์ร้อน ซึ่งผ่านการสู้รบมาหลายครั้ง และพระองค์มีดวงพระเนตรที่ดูดุร้ายอย่างผิดปกติ
อาริซะ ซาโต

อาริซะ ซาโต (; โรมาจิ: "Satō Arisa"; เกิด: 18 กรกฎาคม 1989) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิตะชิรีวาเล และยังเล่นให้วอลเลย์บอลหญิงทีมชาติญี่ปุ่นตำแหน่งลิเบอโร (ตัวรับอิสระ) อีกด้วย
การเลือกตั้งประธานาธิบดีสหรัฐ พ.ศ. 2547

การเลือกตั้งประธานาธิบดีสหรัฐอเมริกา พ.ศ. 2547 เป็นทุกสี่ปีครั้งที่ 55 และมีขึ้นในวันที่ 2 พฤศจิกายน พ.ศ. 2547 ประธานาธิบดีจอร์จ ดับเบิลยู. บุช และดิก ชีนีย์ ผู้สมัครจากพรรครีพับลิกัน ถูกรับเลือกให้ดำรงตำแหน่งสมัยที่สอง โดยเอาชนะจอห์น เคร์รี จากรัฐแมสซาชูเซตส์ และ สมาชิกวุฒิสภาจากรัฐนอร์ทแคโรไลนา ผู้สมัครจากพรรคเดโมแครตไปได้ นี่เป็นการเลือกตั้งประธานาธิบดีครั้งสุดท้ายตั้งแต่ปี 2531 ที่ผู้สมัครพรรครีพับลิกันชนะคะแนนมหาชน (และครั้งสุดท้ายที่ผู้สมัครพรรคเดโมแครตแพ้คะแนนมหาชน) และเป็นครั้งสุดท้ายตั้งแต่ปี 2527 ที่ประธานาธิบดีที่ดำรงตำแหน่งอยู่จากพรรครีพับลิกันถูกรับเลือกให้ดำรงตำแหน่งสมัยที่สอง เนื่องจากผู้ออกมาใช้สิทธิ์เลือกตั้งมีจำนวนสูงขึ้น ผู้สมัครทั้งสองพรรคทำลายสถิติคะแนนมหาชนของเรแกนเมื่อยี่สิบปีก่อน ในขณะนั้น บุชได้รับ 62,040,610 เสียง ซึ่งเป็นคะแนนมหาชนที่มากที่สุดในการเลือกตั้งประธานาธิบดี ก่อนสถิติจะถูกทำลายโดยบารัก โอบามาในสี่ปีถัดมา บุชเป็นเพียงประธานาธิบดีคนเดียวที่ถูกเลือกให้ดำรงตำแหน่งสมัยที่สองหลังจากแพ้คะแนนมหาชนในสมัยแรก
บุชและชีนีย์ถูกเลือกให้เป็นแคนดิเดตโดยไม่มีผู้ท้าชิง อดีตผู้ว่ารัฐเวอร์มอนต์ เป็นตัวเต็งในช่วงแรกของ แต่เคร์รีชนะการเลือกตั้งไพรมารีในหลายรัฐในเดือนมกราคม และชนะการเลือกตั้งไพรมารี่ของพรรคเดโมแครตในเดือนมีนาคมหลังชนะในหลายไพรมารี่มาเรื่อย ๆ เคร์รีเลือกเอ็ดเวิร์ดที่ลงสมัครในการเลือกตั้งไพรมารี่เหมือนกันเป็นแคนดิเดตรองประธานาธิบดี
ความนิยมของบุชพุ่งสูงขึ้นหลังเหตุการณ์วินาศกรรม 11 กันยายนในปี 2544 แต่ก็ลดลงอย่างมากจนถึงปี 2548 นโยบายการต่างประเทศเป็นประเด็นหลักในการรณรงค์หาเสียงเลือกตั้งครั้งนี้ ส่วนหนึ่งมาจากสงครามต่อต้านการก่อการร้ายและการบุกครองอิรัก พ.ศ. 2546 ของรัฐบาลบุช บุชสร้างภาพลักษณ์ให้ตัวเองเป็นผู้นำเด็ดขาดและโจมตีเคร์รีว่าเป็นพวก "" ("flip-flopper") เคร์รีวิจารณ์การทำสงครามอิรักของบุช (ถึงแม้ว่าเคร์รีจะให้บุชบุกอิรักก็ตาม) ประเด็นต่าง ๆ ภายในประเทศมีการดีเบตเช่นกัน ซึ่งมีประเด็นและงาน การสมรสเพศเดียวกัน และการวิจัย
บุชชนะไปอย่างฉิวเฉียดในคะแนน และได้รับคะแนนมหาชน 50.7% บุชชนะในและในทั้งหมด และชนะใน อย่าง และ (โดยไอโอวาและนิวเม็กซิโกโหวตให้พรรคเดโมแครตเมื่อสี่ปีก่อน) ถึงแม้ว่าเคร์รีพลิกเอาชนะรัฐได้ บุชก็ยังชนะการเลือกตั้งและได้รับคะแนนคณะผู้เลือกตั้งและคะแนนมหาชนมากกว่าเมื่อปี 2543 นี่เป็นการเลือกตั้งประธานาธิบดีคนแรกตั้งแต่ปี 2531 ที่แคนดิเดตได้รับคะแนนมหาชนเกิน 50% มี แต่ก็ไม่หนักเท่าการเลือกตั้งประธานาธิบดีในปี 2543 บุชชนะในรัฐฟลอริด้าไป 5% (บุช 52.10% เคร์รี่ 47.09%) ซึ่งทำได้ดีกว่าเมื่อสี่ปีก่อนที่ชนะไปแค่ 0.009% (บุช 48.847% กอร์ 48.838% - มีการฟ้องร้องต่อศาลซึ่งทำให้ผลการเลือกตั้งต้องถูกตัดสินโดยศาลสูงสุดสหรัฐใน "") บุชเป็นรีพับลิกันคนสุดท้ายที่ชนะในรัฐโคโลราโด เนวาดา นิวเม็กซิโก และเวอร์จิเนีย ในขณะที่เคร์รีเป็นแคนดิเดตที่แพ้คนสุดท้ายที่ชนะในรัฐมิชิแกน เพนซิลเวเนีย และวิสคอนซินในการเลือกตั้งประธานาธิบดี
โคโตกิ ซายาซุ

โคโตกิ ซายาซุ (; โรมาจิ: "Zayasu Kotoki", เกิด 11 มกราคม 1990) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิซามิตสึสปริงส์
ประวัติ.
โคโตกิเริ่มเล่นวอลเลย์บอลตั้งแต่อายุ 9 ขวบ จนได้เป็นกัปตันทีมของทีมวอลเลย์บอลในโรงเรียนมัธยมแห่งหนึ่งในโอกินาวะ และได้รับตำแหน่งเป็นมือเซต
ในวันที่ 1 เมษายน 2008 โคโตกิได้เซ็นสัญญาเข้าเป็นสมาชิกของสโมสรฮิซามิตสึสปริงส์
ในเดือนมีนาคม 2011 โคโตกิได้รับเลือกให้ไปเล่นกับทีมชาติญี่ปุ่นเป็นครั้งแรก และเธอก็ทำผลงานไว้ได้อย่างดีในตำแหน่งลิเบอโร่ในการแข่งขันมอนเทร็กซ์วอลเลย์มาสเตอร์ 2011 และเวิลด์คัพ 2011
อัตราหัวใจเต้น

อัตราหัวใจเต้น  หมายถึงความเร็วของการบีบตัวของหัวใจในช่วงระยะเวลาหนึ่งๆ โดยทั่วไปนิยมใช้หน่วย "ครั้งต่อนาที" อัตราหัวใจเต้นสามารถเปลี่ยนแปลงได้ขึ้นกับสรีรวิทยาของร่างกาย เช่นความต้องการออกซิเจนและการขับคาร์บอนไดออกไซด์ของร่างกาย สิ่งที่มีผลกับอัตราหัวใจเต้นได้แก่กิจกรรมของร่างกาย เช่น การออกกำลังกาย การนอนหลับ ความเจ็บป่วย การย่อยอาหาร และยาบางชนิด ถ้าหัวใจเต้นไม่สม่ำเสมอเรียกว่าภาวะหัวใจเสียจังหวะ (arrhythmia) ความผิดปกติของการเต้นหัวใจในบางครั้งอาจเป็นแสดงถึงการเป็นโรคแต่ก็ไม่เสมอไป
ยูกิ อิชิอิ

ยูกิ อิชิอิ (; โรมาจิ: "Ishii Yuki"; เกิด: 8 พฤษภาคม 1991) เป็นนักวอลเลย์บอลหญิงทีมชาติญี่ปุ่น เล่นให้กับสโมสรฮิซามิตสึสปริงส์ เธอให้กับทีมชาติครั้งแรกในการแข่งขัน มอนเทร็กซ์วอลเลย์มาสเตอร์ 2011
คิวบีเอส

คิวบีเอส เป็นกลุ่มย่อยที่สองของวงที-อารา ก่อตั้งขึ้นในปี 2013 และตั้งอยู่ในประเทศญี่ปุ่น มีสมาชิกมีทั้งหมด 3 คน คือ โบรัม คิวรี และ โซย็อน หลังจากที่โบรัม และโซย็อน ยุติการเป็นสมาชิกของวงทำให้เหลือสมาชิกเพียงคนเดียวคือ คิวรี จึงตัดสินใจยุบวงในที่สุด
ประวัติ.
ในเดือนเมษายน ค.ศ. 2013 ทาง Core Contents Media ต้นสังกัดของทีอารา มีประกาศว่าจะตั้งกลุ่มย่อย โดยกลุ่มย่อยจะมีทั้งหมด 2 กลุ่มคือ ที-อาราเอ็นโฟร์ และ คิวบีเอส เมื่อไม่นานทีอาราก็ประกาศว่าจะตั้งกลุ่มย่อย มีสมาชิกทั้งหมด 3 คน กลุ่มย่อยนี้จะมุ่งเน้นไปทางญี่ปุ่น และเพลงแรกที่ออกมาคือเพลง Kaze no You ni ซึ่งออกซิงเกิลวันที่ 6 มิถุนายน ค.ศ. 2013
ปทุมรัตน์ วรมาลี

ปทุมรัตน์ วรมาลี (อักษรโรมัน: "Phathumrat Woramali") ชื่อเล่น เฮเลน  หรือชื่อเล่นไทย ปูเป้) เกิดเมื่อวันที่ 29 เมษายน พ.ศ. 2515 ที่ประเทศสหรัฐอเมริกา เป็นลูกครึ่งไทย-อเมริกัน ได้รับตำแหน่งนางงามมาหลายรางวัล หนึ่งในนั้นคือ "รองธิดาโดมแอลเอ" ในปี ค.ศ. 1988 (พ.ศ. 2531) ซึ่งปีนั้นเพชรรัตน์ ศรีแก้ว (รองนางสาวไทยอันดับ 1 และรองอันดับที่ 4 มิสเอเชียแปซิฟิก) ได้รับตำแหน่งธิดาโดม ต่อมาได้เข้าประกวดและคว้าตำแหน่ง "มิสไทยแลนด์เวิลด์" เมื่อปี พ.ศ. 2532 จากนั้นจึงเป็นตัวแทนสาวไทยไปประกวดมิสเวิลด์ปี 1989 ที่ เกาะฮ่องกง และเข้ารอบ 10 คนสุดท้าย ได้คะแนนอันดับ 4 กับ "ราชินีความงามแห่งทวีปเอเชีย " แล้วจึงได้เดินแบบและถ่ายแบบ 
ทำปฏิทินคู่กับเมทินี กิ่งโพยม (ลูกเกด) ออกขายรับปี ค.ศ. 2000 อีกทั้งยังได้ตำแหน่ง "มิสฮาวาย" เมื่อปี พ.ศ. 2545 และ "รองอันดับ 3 มิสซิสอเมริกา" กับชุดประจำชาติยอดเยี่ยม ภายหลังจึงได้กลับเมืองไทยและทำธุรกิจติดต่อต่างประเทศ 
ในปี พ.ศ. 2546 ร่วมหุ้นกับเมทินีและบริษัทสามารถ เทเลคอม เปิดธุรกิจเว็บไซต์ www.thaisupermodels.com ในปี 2546 ก่อนที่จะกลับไปมลรัฐฮาวาย สหรัฐอเมริกาเพื่อใช้ชีวิตกับครอบครัว 
ชีวิตส่วนตัว สมรสกับเจมส์ เบอร์เกอร์ มีลูกด้วยกัน 3 คน คนโตเป็นลูกสาวชื่อ น้องเฮลี่ ต่อมามีลูกชายอีกสองคนคือ น้องจาวา และน้องไรคาร์ด
ความสัมพันธ์กับต่างประเทศของลาว

ความสัมพันธ์กับต่างประเทศของลาวนั้นหลังจากที่ขบวนการปะเทดลาวขึ้นครองอำนาจ รัฐบาลสาธารณรัฐประชาธิปไตยประชาชนลาวได้เข้าร่วมเป็นรัฐบริวารของสหภาพโซเวียตและพึ่งพาความช่วยเหลือของสหภาพโซเวียตอย่างมาก นอกจากนั้น ลาวยังมีความสัมพันธ์ที่พิเศษกับเวียดนาม และลงนามในสนธิสัญญามิตรภาพและความร่วมมือกันใน พ.ศ. 2520 ซึ่งทำให้เกิดความตึงเครียดกับจีนหลังจากที่ลาวพ้นจากการโดดเดี่ยวของนานาชาติ ได้ขยายความสัมพันธ์ทางต่างประเทศกับประเทศอื่นๆ เช่น ออสเตรเลีย ฝรั่งเศส ญี่ปุ่น สวีเดน และอินเดีย ความสัมพันธ์ทางการค้ากับสหรัฐอเมริกาเข้าสู่สภาวะปกติใน พ.ศ. 2547 ลาวเข้าเป็นสมาชิกอาเซียนในเดือนกรกฎาคม พ.ศ. 2540 และสมัครเป็นสมาชิกองค์การการค้าโลกในพ.ศ. 2541 และเข้าร่วมการประชุมสุดยอดอาเซียนใน พ.ศ. 2548 และยังเป็นสมาชิกองค์กรระหว่างประเทศอีกหลายองค์กร
ความสัมพันธ์ทวิภาคี.
จีน.
ความสัมพันธ์กับจีนได้พัฒนาขึ้น แม้ว่าในระหว่างสงครามเวียดนามและสงครามจีน-เวียดนาม พ.ศ. 2522 ทำให้มีความตึงเครียดระหว่างลาว-จีน จนเข้าสู่สภาวะปกติใน พ.ศ. 2532
ฝรั่งเศส.
หลังจากทำสนธิสัญญากับสยามใน พ.ศ. 2436 และ พ.ศ. 2447 ฝรั่งเศสได้รวมลาวเข้ากับอินโดจีนฝรั่งเศส ระหว่างสงครามโลกครั้งที่สอง ญี่ปุ่นเข้ายึดครองอินโดจีนฝรั่งเศส เมื่อญี่ปุ่นแพ้สงคราม กลุ่มลาวอิสระได้ประกาศเอกราชของลาว แต่ใน พ.ศ. 2489 กองทัพฝรั่งเศสเข้ามายึดครองลาวอีกครั้ง และให้เอกราชที่จำกัดแก่ลาว ระหว่างสงครามอินโดจีนครั้งที่ 1 พรรคคอมมิวนิสต์อินโดจีนได้จัดตั้งขบวนการปะเทดลาวเพื่อเรียกร้องเอกราชของลาว ลาวได้เอกราชที่สมบูรณ์หลังสนธิสัญญาเจนีวา พ.ศ. 2497 ปัจจุบันความสัมพันธ์ระหว่างสองประเทศอยู่ในระดับปกติ
ไทย.
ไทยเป็นเส้นทางหนึ่งที่ช่วยให้ลาวสามารถออกสู่ทะเลได้ ทำให้มีความสัมพันธ์ทั้งทางเศรษฐกิจและวัฒนธรรม แต่ทั้งสองประเทศมีความขัดแย้งกันเรื่องพรมแดน ดังเช่นที่เคยเกิดการปะทะใน พ.ศ. 2530 ในปัจจุบันมีการสร้างสะพานเชื่อมต่อระหว่างสองประเทศ
สหรัฐอเมริกา.
ความสัมพันธ์ระหว่างลาวและสหรัฐอเมริกาเริ่มขึ้นใน พ.ศ. 2493 ซึ่งลาวได้รับเอกราชที่จำกัดในสหภาพฝรั่งเศส ความสัมพันธ์นี้ยังคงอยู่ในระดับนี้จนถึง พ.ศ. 2497 สหรัฐได้ให้ความช่วยเหลือแก่ลาวฝ่ายขวาระหว่างสงครามกลางเมืองลาว ความสัมพันธ์ของทั้งสองประเทศดีขึ้นอีกครั้งหลังการล่มสลายของสหภาพโซเวียต ปัจจุบัน สหรัฐได้ให้ความช่วยเหลือแก่ลาว
เวียดนาม.
เมื่อมีการก่อตั้งสาธารณรัฐประชาธิปไตยประชาชนลาวใน พ.ศ. 2518 ลาวมีความสัมพันธ์ที่ใกล้ชิดกับเวียดนามเป็นพิเศษ ในปัจจุบัน แม้ว่าลาวจะติดต่อกับจีนและไทยมากขึ้น แต่ลาวกับเวียดนามก็มีความสัมพันธ์ที่ใกล้ชิดทั้งทางเศรษฐกิจและการลงทุน
พริกนกหมอคาร์

พริกนกหมอคาร์ ชื่อวิทยาศาสตร์: "Orophea kerrii" เป็นพืชในสกุลพริกนก วงศ์ Annonaceae เป็นไม้ยืนต้น ใบเดี่ยว เรียงสลับ ดอกออกตามซอกใบ ผลกลุ่ม ผลย่อยขนาดกลม ออกดอกหมุนเวียนทั้งปี เป็นไม้ถิ่นเดียวในประเทศไทย พบครั้งแรกที่เขาหลวง จังหวัดนครศรีธรรมราช โดย Beuskom ชาวเนเธอร์แลนด์ ร่วมกับ ดร. จำลอง เพ็งคล้าย เมื่อ 16 พฤษภาคม พ.ศ. 2511 ชื่อสปีชีส์ตั้งเป็นเกียรติให้กับหมอคาร์
รสสุคนธ์แดง

รสสุคนธ์แดง ชื่อวิทยาศาสตร์: "Tetracera indica" เป็นไม้เลื้อยในวงศ์ Dilleniaceae เปลือกต้นเรียบสีน้ำตาล เมื่อแก่จะแตกเป็นสะเก็ดบาง ๆ เถาอ่อนสีน้ำตาลอมเขียว ใบเดี่ยว ขอบใบหยักเป็นฟันเลื่อยห่าง ๆ ดอกช่อ กลีบเลี้ยงสีเขียวอมแดง กลีบดอกสีขาวอมชมพู กลีบดอกร่วงง่าย เกสรตัวผู้จำนวนมาก โผล่พ้นกลีบดอกเป็นสีขาวอมชมพู กลิ่นหอมเย็น ผลกลุ่ม โดยกลีบเลี้ยงหุ้มผลไว้เกือบหมด ลูกกลมปลายแหลมสีเขียวแดง แก่แล้วแตก มีเมล็ดเดียว ดอกใช้เป็นส่วนผสมของยาหอม บำรุงหัวใจ แก้ลม
สิทธิปฏิวัติ

สิทธิปฏิวัติ  หรือ สิทธิกบฏ  ในปรัชญาการเมืองนั้น คือ สิทธิหรือหน้าที่ที่ชนในชาติสามารถล้มล้างการปกครองซึ่งขัดต่อประโยชน์ส่วนรวมได้ ความเชื่อเรื่องสิทธินี้ย้อนหลังไปถึงจีนโบราณ และสิทธินี้ก็ได้ใช้มาแล้วตลอดระยะเวลาในประวัติศาสตร์เพื่อสร้างความชอบธรรมให้แก่กบฏซึ่งรวมถึงการปฏิวัติอเมริกาและการปฏิวัติฝรั่งเศส
ในประเทศจีนนั้น เป็นไปได้ว่า ราชวงศ์โจวสร้างความชัดเจนให้แก่สิทธิปฏิวัติในฐานะที่เป็นส่วนหนึ่งของปรัชญาแผ่นดิน พระมหากษัตริย์ราชวงศ์โจวตั้งแนวคิดซึ่งเรียกกันว่า "อาณัติแห่งสวรรค์" (Mandate of Heaven) ขึ้นเพื่อเป็นเหตุผลสำหรับการที่ตนโค่นล้มราชวงศ์ซาง โดยระบุว่า สวรรค์มอบอำนาจให้แก่ผู้นำซึ่งทรงธรรม และย่อมเพิกถอนอาณัติที่เคยให้ไว้แก่ผู้นำซึ่งกดขี่ ฉะนั้น อาณัติแห่งสวรรค์ย่อมถ่ายโอนไปยังบุคคลซึ่งปกครองเป็นเลิศ นักประวัติศาสตร์จีนตีความว่า การปฏิวัติสำเร็จเป็นเครื่องยืนยันว่า อาณัติแห่งสวรรค์ถ่ายโอนมาแล้ว ในทุกช่วงเวลาของประวัติศาสต์จีน ผู้ต่อต้านราชวงศ์ซึ่งกำลังอยู่ในอำนาจมักอ้างว่า อาณัติแห่งสวรรค์โอนผ่านมาแล้ว พวกเขาจึงชอบจะปฏิวัติ เป็นเหตุให้ราชวงศ์ที่กำลังผ่านบ้านครองเมืองมักคับอกคับใจกับทฤษฎีดังกล่าว และทำให้เมิ่งจื่อ (Mencius) ปรัชญาเมธีลัทธิขงจื่อ ถูกระงับงานเขียนที่แถลงว่า ประชาชนมีสิทธิคว่ำผู้ปกครองที่ไม่แยแสความต้องการของพวกตน
สำหรับศาสนาอิสลามนั้น เบอร์นาร์ด ลิวอิส (Bernard Lewis) นักวิชาการ กล่าวว่า มีหลายจุดในคัมภีร์กุรอ่านที่ต้องทำความเข้าใจเกี่ยวกับสิทธิปฏิวัติในศาสนาอิสลาม คัมภีร์ระบุไว้ชัดเจนว่า หน้าที่ต้องเชื่อฟังนั้นมีอยู่ กล่าวกันว่า มุฮัมมัดเคยเอ่ยว่า "จงเชื่อฟังพระเจ้า จงเชื่อฟังศาสดา จงเชื่อฟังบรรดาผู้มีอำนาจเหนือเจ้า" ("Obey God, obey the Prophet, obey those who hold authority over you.") แต่ก็มีถ้อยคำที่สร้างข้อจำกัดแก่หน้าที่ต้องเชื่อฟังนั้นอยู่เช่นกัน ในการนี้ มีดำรัสศาสดาอยู่สองข้อซึ่งยอมรับนับถือทั่วกันว่า ถูกต้องแท้จริง ข้อหนึ่งว่า "อย่าหัวอ่อนต่อบาป" ("there is no obedience in sin") กล่าวคือ ถ้าผู้ปกครองสั่งการอันใดอันขัดต่อเทวบัญญัติ ก็ไม่มีหน้าที่ต้องเชื่อฟัง อีกข้อหนึ่งว่า "อย่าศิโรราบต่อสัตว์ซึ่งขัดต่อพระผู้สร้าง" ("do not obey a creature against his Creator") ข้อนี้สร้างกรอบสำหรับการใช้อำนาจของผู้ปกครอง ไม่ว่าผู้ปกครองนั้นจะเป็นผู้ใดในสายพระเนตรพระเจ้า
ส่วนทางยุโรปนั้น สิทธิปฏิวัติอาจย้อนหลังไปถึงมหากฎบัตร (Magna Carta) ซึ่งเป็นธรรมนูญของอังกฤษที่ตราขึ้นเมื่อปี 1215 กำหนดให้พระมหากษัตริย์ทรงสละสิทธิบางประการ และรับว่า จะทรงอยู่ในอำนาจกฎหมาย มหากฎบัตรยังมี "บทประกัน" (security clause) ซึ่งให้คณะบารอน (committee of barons) มีสิทธิยับยั้งพระราชประสงค์ของพระมหากษัตริย์ได้ แม้จะใช้กำลังยับยั้งก็ได้ถ้าจำเป็น มหากฎบัตรจึงมีอิทธิพลโดยตรงต่อพัฒนาการของระบอบประชาธิปไตยแบบมีรัฐสภารวมถึงเอกสารทางรัฐธรรมนูญอื่น ๆ เช่น รัฐธรรมนูญสหรัฐอเมริกา
อนึ่ง สารตราทอง ค.ศ. 1222 (Golden Bull of 1222) ซึ่งแอนดริวที่ 2 (Andrew II) พระเจ้าแผ่นดินฮังการี ทรงตราขึ้นนั้น ยังให้ข้าราชการฮังการีมีสิทธินานัปการ รวมถึงสิทธิที่จะกระด้างกระเดื่องต่อพระมหากษัตริย์เมื่อทรงฝ่าฝืนกฎหมาย เรียกว่า "สิทธิต่อต้าน" (jus resistendi) สารตราทองนี้มักได้รับการเปรียบเทียบกับมหากฎบัตร เพราะสารตราทองเป็นเอกสารทางรัฐธรรมนูญฉบับแรกของประเทศฮังการี ขณะที่มหากฎบัตรก็นับได้ว่าเป็นรัฐธรรมนูญฉบับแรกของชาติอังกฤษ
เรเน พาเกตต์

เรเน เจน พาเกตต์ (Renee Jane Paquette) หรือ เรเน ยัง (Renee Young) เกิด 19 กันยายน ค.ศ. 1985 เป็นผู้บรรยาย, ผู้สัมภาษณ์ชาวแคนาดาที่ทำงานให้กับWWEเป็นโฆษกผู้สัมภาษณ์หลังเวทีและผู้บรรยายข้างเวที ปี2017แต่งงานกับจอน ม็อกซ์ลีย์
โฮลลิส แคสเวล

โฮลลิส ลีแลนด์ แคสเวล (22 ตุลาคม, 1901 – 22 พฤศจิกายน, 1988) เป็นนักการศึกษาชาวอเมริกัน ซึ่งต่อมามีบทบาทสำคัญในการวางแผนหลักสูตรภายในสถานศึกษา เขาได้ทำการสำรวจเกี่ยวกับการปฏิบัติการหลักสูตรในหลากหลายระบบโรงเรียน และเขียนหนังสือเกี่ยวกับหลักสูตรไว้อย่างมากมาย แคสเวลได้เข้าร่วมในคณะที่ปรึกษากองบรรณาธิการของ World Book Encyclopedia ในปี ค.ศ. 1936 และเป็นประธานในปี ค.ศ. 1948 ต่อมาในปี ค.ศ. 1954 แคสเวลได้รับการแต่งตั้งเป็นผู้อำนวยการวิทยาลัยครู (มหาวิทยาลัยโคลัมเบีย) ในนิวยอร์ก และดำรงตำแหน่งเป็นผู้อำนวยการถึงปี ค.ศ. 1962
ตั้งแต่ปี ค.ศ. 1962 ถึงปี ค.ศ. 1966 แคสเวลดำรงตำแหน่งเป็นประธานทั่วไปคณะที่ปรึกษากองบรรณาธิการของ Field Enterprises Educational Corporation. หลังจากเกษียณอายุจากตำแหน่งผู้อำนวยการวิทยาลัยครู แคสเวลยังคงอยู่ที่วิทยาลัย โดยได้รับการแต่งตั้งเป็น Marshall Field, Jr., ศาสตราจารย์ทางการศึกษา เขาอยู่ในตำแหน่งนี้จนกระทั่งถึงปี ค.ศ. 1967
ดัชนีฮั่งเส็ง

= ดัชนีฮั่งเส็ง หรือ ดัชนีหั่งซ้าง ตามสำเนียงกวางตุ้ง  เป็นดัชนีตลาดหุ้นสำหรับตลาดที่มีการปรับค่าการกระจายหุ้นรายย่อย (freefloat-adjusted market) และถ่วงน้ำหนักด้วยมูลค่าตามราคาตลาด (capitalization-weighted) ในฮ่องกง ใช้บันทึกและตรวจสอบการเปลี่ยนแปลงบริษัทขนาดใหญ่ที่สุดในตลาดหลักทรัพย์ฮ่องกงเป็นรายวัน ทั้งยังเป็นเครื่องบ่งชี้หลักสำหรับผลการดำเนินงานตลาดโดยรวมในฮ่องกง บริษัทดังกล่าวมีจำนวน 66 แห่ง คิดเป็นประมาณร้อยละ 58 ของมูลค่ากิจการในตลาดหลักทรัพย์ฮ่องกง =
กวน ชื่อกวง (Kwan Shi-kuang) หรือสแตนลีย์ กวน (Stanley Kwan) นายธนาคารชาวฮ่องกง เริ่มทำดัชนีฮั่งเส็งเมื่อวันที่ 24 พฤศจิกายน ค.ศ. 1969 ปัจจุบัน ดัชนีนี้อยู่ในความรับผิดชอบและความดูแลของบริษัทดัชนีฮั่งเส็ง จำกัด (Hang Seng Indexes Company Limited) ซึ่งเป็นบริษัทมหาชนสังกัดธนาคารฮั่งเส็ง (Hang Seng Bank) อันเป็นหนึ่งในธนาคารรายใหญ่ที่สุดที่จดและขึ้นทะเบียนในฮ่องกงในด้านมูลค่าตามราคาตลาด (market capitalisation) และเอชเอสบีซี (HSBC) กลุ่มบริษัทการเงินสัญชาติอังกฤษ ถือหุ้นใหญ่ในบริษัทดัชนีฮั่งเส็ง บริษัทดัชนีเหิงเชิงทำหน้าที่ประมวล เผยแพร่ และจัดการดัชนีฮั่งเส็ง กับทั้งดัชนีหุ้นอื่น ๆ เช่น ดัชนีวิสาหกิจจีนฮั่งเส็ง (Hang Seng China Enterprises Index)
ดัชนีฮั่งเส็ง มีบริษัทอะไรบ้าง ?
ดัชนีฮังเซ็นประกอบด้วยหุ้นของบริษัทหลายแห่ง ปัจจุบัน (สิงหาคม 2023) ดัชนีหุ้นฮั่งเส็งมีหุ้นในลิสต์ทั้งหมด 80 ตัว และสามารถเพิ่มได้มากที่สุดจำกัดแค่ 100 ตัว ครอบคลุมหลากหลายกลุ่มอุตสาหกรรม เช่น การเงิน อุตสาหกรรม บริการ อสังหาริมทรัพย์ และอื่น ๆ ต่อไปนี้คือส่วนบางส่วนของบริษัทที่เข้าร่วมในดัชนีฮังเซ็น:
HSBC HOLDINGS、PING AN、HKEX、HANG SENG BANK、CLP HOLDINGS、CK ASSET、HENDERSON LAND、BABA - SW、NONGFU SPRING、JD - SW、GALAXY ENT、ALI HEALTH
ความเสี่ยงที่ลงทุนในดัชนีหุ้นฮั่งเส็ง.
การแทรกแซงทางนโยบายจากรัฐบาลจีน ซึ่งหากตลาดหุ้นฮ่องกงมีการปรับตัวขึ้นที่รุนแรงเกินไปก็มีโอกาสเห็นมาตรการสกัดการเก็งกำไรเช่นที่เคยเกิดขึ้นในอดีตได้
ความผันผวนในสถานการณ์การเมือง: สถานการณ์การเมืองในฮ่องกงและประเทศอื่น ๆ อาจส่งผลต่อตลาดหลักทรัพย์และการลงทุนในดัชนีฮังเซ็น
ความเสี่ยงจากความผันผวนของตลาด : ดัชนีฮั่งเส็งอาจผันผวนรุนแรงในช่วงเวลาสั้นๆ ส่งผลให้ขาดทุนเงินทุน
ความเสี่ยงของอัตราแลกเปลี่ยน: การลงทุนในดัชนี HangSeng อาจมีความเสี่ยงที่เกี่ยวข้องกับการเคลื่อนไหวของอัตราแลกเปลี่ยนระหว่างสกุลเงิน
บูม บูม แคช

บูม บูม แคช (อังกฤษ: Boom Boom Cash) เป็นกลุ่มดนตรีจากเวทีการประกวด Chang Music Contest 2012 เป็นวงดนตรีแนวอิเล็กทรอนิกส์แดนซ์ โดยมี "หมิว" วริศรา อภิรักษ์เดชาชัย เป็นนักร้องนำ ต่อมาในเดือนพฤศจิกายน พ.ศ. 2562 "หมิว" ได้ลาออกจากวง ทำให้ทางวงต้องหานักร้องนำคนใหม่มาแทน คือ "ฝ้าย" ศัจจา พันพุก และเปิดตัวเพลงใหม่ คือ เพลง "ภักดีแค่ไหน"
วง SIX C.E.
แขก เอ้ และ โอเล่ เป็นอดีตสมาชิกวง SIX C.E หรือ Six Cylinder Engine ในสังกัด จีนี่เรคอร์ดส มีซิงเกิ้ล พันธนาการ และ ยาวนานเพียงใด ก่อนจะมาทำวง Boom Boom Cash ในปัจจุบัน
สโมสรฟุตบอลรอยัลเอนจิเนียส์

รอยัล เอนจิเนียร์ส  เป็นสโมสรฟุตบอลระดับสมัครเล่นที่เก่าแก่ที่สุดในโลก
สโมสรก่อตั้งขึ้นเมื่อปี ค.ศ. 1863 โดยเกิดจากการรวม
ตัวกันของเหล่าทหารช่าง
ทางสโมสรเคยได้แชมป์ เอฟเอคัพ เพียงครั้งเดียวในปี ค.ศ. 1875 และเป็นรองแชมป์อีก 3 สมัย
รอยนูนซูปรามาร์จินัล

รอยนูนซูปรามาร์จินัล (Gyrus supramarginalis) เป็นส่วนหนึ่งของสมองกลีบข้าง ที่น่าจะมีบทบาทในการรับรู้และการประมวลผลทางภาษา รอยโรคในสมองเขตนี้อาจทำให้เกิดภาวะเสียการสื่อความเหตุศูนย์รับความรู้สึก (Receptive aphasia) หรือ transcortical sensory aphasia
เชิงอรรถและอ้างอิง.
<templatestyles src="Reflist/styles.css" />
รอยนูนสมองกลีบขมับส่วนบน

รอยนูนสมองกลีบขมับส่วนบน (gyrus temporalis superior, ตัวย่อ STG) เป็นหนึ่งในสามรอยนูน (แต่บางครั้งปรากฏแค่สอง) ในสมองกลีบขมับของมนุษย์ อยู่ด้านข้างของศีรษะเหนือหูเล็กน้อย
รอยนูนสมองกลีบขมับส่วนบนล้อมรอบด้วย
รอยนูนสมองกลีบขมับส่วนบนมีโครงสร้างสำคัญหลายส่วนรวมทั้ง
รอยนูนสมองกลีบขมับส่วนบนประกอบด้วยคอร์เทกซ์การได้ยินปฐมภูมิ ซึ่งทำหน้าที่ประมวลผลเกี่ยวกับเสียง ความถี่เสียงหนึ่ง ๆ จะมีความสัมพันธ์กับตำแหน่งหนึ่ง ๆ ในคอร์เทกซ์การได้ยินปฐมภูมิอย่างเสมอต้นเสมอปลาย (คือคอร์เทกซ์จะมีพื้นที่เป็นตัวแทนเป็นตัวรองรับข้อมูลสำหรับความถี่เสียงที่มนุษย์สามารถได้ยินได้)
แผนที่ความถี่เสียงอย่างนี้ (auditory map หรือ tonotopic map) คล้ายคลึงกับแผนที่ homunculus (หรือ cortical homunculus) ของคอร์เทกซ์สั่งการปฐมภูมิ (primary motor cortex) เขตบางเขตของ STG มีหน้าที่เฉพาะในการประมวลความถี่เสียงหลาย ๆ ความถี่ และเขตอื่น ๆ ก็มีหน้าที่เฉพาะในการประมวลผลเกี่ยวกับความเปลี่ยนแปลงของแอมพลิจูดและความถี่ของเสียง
นอกจากนั้นแล้ว STG ยังมีเขตเวอร์นิเกอีกด้วย ซึ่งในคนส่วนมากจะอยู่ในซีกสมองด้านซ้าย เป็นเขตสำคัญในการเข้าใจภาษา
แม้ว่า STG จะมีบทบาทในการประมวลผลเกี่ยวกับเสียงรวมทั้งการเข้าใจภาษาพูด แต่ STG ก็ยังมีบทบาทสำคัญในความรู้ความเข้าใจเกี่ยวกับสังคม (social cognition) อีกด้วย
บทบาทหน้าที่.
STG มีบทบาทในการรับรู้อารมณ์ความรู้สึกจากใบหน้าที่เห็น 
นอกจากนั้นแล้ว STG ยังเป็นโครงสร้างสำคัญในการประมวลผลเกี่ยวกับเสียงและการทำงานทางภาษาของบุคคลที่อาจจะมีปัญหาในการใช้ศัพท์ หรือบุคคลที่กำลังพัฒนาการใช้ภาษาอยู่
และยังพบอีกว่า STG เป็นโครงสร้างสำคัญในวิถีประสาทที่ประกอบด้วยอะมิกดะลา (amygdala) และคอร์เทกซ์กลีบหน้าผากส่วนหน้า (prefrontal cortex) ซึ่งมีบทบาทในการประมวลผลเนื่องกับความรู้ความเข้าใจเกี่ยวกับการเข้าสังคม 
เขตต่าง ๆ ด้านหน้า (anterior) และด้านบน (dorsal) ของสมองกลีบขมับ รวมทั้ง STG ด้วย มีส่วนในการประมวลผลเกี่ยวกับลักษณะของใบหน้าที่ปรากฏต่าง ๆ กันไป 
งานวิจัยที่ทำโดยใช้เทคนิคการสร้างภาพในสมอง (neuroimaging) พบว่า คนไข้โรคจิตเภทมี STG ที่มีความผิดปกติทางโครงสร้าง
เชิงอรรถและอ้างอิง.
<templatestyles src="Reflist/styles.css" />
สายเฉวียนวัน

สายเฉวียนวัน เป็นเส้นทางหนึ่งของรถไฟฟ้าเอ็มทีอาร์ โดยเริ่มวิ่งจากสถานีเซ็นทรัล ไปจนถึงสถานีเฉวียนวัน ซึ่งมีชื่อตามเส้นทาง จำนวนสถานีทั้งหมด 16 สถานี เวลาในการเดินทาง 30 นาที
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อัน แชฮอง

อัน แชฮอง (An Chaehong) เป็นผู้นำคนหนึ่งของขบวนการชาตินิบมเกาหลี เป็นข้าหลวงฝ่ายพลเรือนของรัฐบาลทหารที่ปกครองเกาหลีใต้หลังสงครามโลกครั้งที่ 2 แต่บั้นปลายชีวิตถูกลักพาตัวไปเกาหลีเหนือและเสียชีวิตที่นั่น
แชฮองเกิดเมื่อ พ.ศ. 2434 ในจังหวัดเกียงกี สเร็จการศึกษาจากมหาวิทยาลัยวาเซดะในญี่ปุ่น หลังจากกลับจากญี่ปุ่น แชฮองได้สนับสนุนรัฐบาลพลัดถิ่นที่เซี่ยงไฮ้ เขาถูกจับกุมเมื่อ พ.ศ. 2462 และถูกจำคุก 3 ปี เมื่อถูกปล่อยตัว เขาได้เป็นบรรณาธิการหนังสือพิมพ์ภาษาเกาหลีชื่อ"โชซอน อิลโป" และเขียนบทความสนับสนุนแนวคิดชาตินิยมจำนวนมากจนเจ้าหน้าที่ญี่ปุ่นไม่พอใจ สั่งปิดหนังสือพิมพ์และสั่งจำคุกเขาด้วย นอกจากนั้นเขายังทำงานให้กับองค์กรโชซอน อักโฮที่สนับสนุนการใช้ภาษาเกาหลี ทำให้ตลอดช่วงเวลาที่ญี่ปุ่นยึดครอง เขาถูกตัดสินจำคุกถึง 9 ครั้ง รวมเวลาได้ประมาณ 7 ปี
หลังจากเกาหลีพ้นจากการเป็นอาณานิคมของญี่ปุ่น สหรัฐอเมริกาเป็นผู้เข้ามาดูแลเกาหลีในบริเวณใต้เส้นขนานที่ 38 ลงมา และแชฮองได้เป็นข้าหลวงฝ่ายพลเรือน ในพ.ศ. 2490 สหรัฐพยายามเจรจากับสหภาพโซเวียตเกี่ยวกับการรวมเกาหลีแต่ไม่สำเร็จจึงได้นำเรื่องเข้าสู่สหประชาชาติ ในขณะเดียวกัน สหประชาชาติเตรียมจัดให้มีการเลือกตั้งทั่วประเทศเกาหลีโดยคณะกรรมการรวมและฟื้นฟูเกาหลีของสหประชาชาติหรืออันเคิร์ก แต่สหภาพโซเวียตไม่ให้ความร่วมมือ จึงจัดการเลือกตั้งได้เฉพาะในเกาหลีใต้ เมื่อ 10 พฤษภาคม พ.ศ. 2491 หลังจากจัดตั้งสาธารณรัฐเกาหลี มีการเลือกประธานาธิบดี ปรากฏว่ารี ซิงมันได้เป็นประธานาธิบดี ส่วนแชฮองได้เป็นสมาชิกสภานิติบัญญัติในการเลือกตั้ง พ.ศ. 2493 แต่เมื่อเกาหลีเหนือบุกเกาหลีใต้ในปีนั้น แชฮองก็ถูกลักพาตัวไปเกาหลีเหนือ และได้รับการแต่งตั้งเป็นสมาชิกสภาที่ปรึกษาเพื่อการรวมเกาหลีอย่างสันติใน พ.ศ. 2499 เขาเสียชีวิตที่กรุงเปียงยางเมื่อ พ.ศ. 2511 รวมอายุได้ 77 ปี
ด้วยรักคือรัก

ด้วยรักคือรัก เป็นภาพยนตร์ไทยที่ออกฉายในปี พ.ศ. 2528 กำกับโดยหม่อมเจ้าทิพยฉัตร ฉัตรชัย นำแสดงโดยธงไชย แมคอินไตย์ หรือเบิร์ด ซึ่งรับบทเป็นพระเอกภาพยนตร์เรื่องแรก ซึ่งขณะนั้นเบิร์ด ยังไม่มีผลงานเพลง โดยประกบคู่แสดงกับนักร้องดังแห่งยุค อัญชลี จงคดีกิจ หรือ "ปุ๊" ซึ่งถือว่าเป็นศิลปินหญิงที่ประสบความสำเร็จสูงสุดในยุคนั้น โดยดนตรีประกอบภาพยนตร์ ใช้เพลง "หนึ่งเดียวคนนี้" ซึ่งเป็นชื่อเดียวกับอัลบั้มดัง ของ อัญชลี จงคดีกิจ 
เรื่องย่อ.
วิชนีย์ กับพรรคพวกเป็นนักร้องที่ไม่ได้ประสบความสำเร็จในอาชีพนักร้องสักเท่าไหร่ พี่ต้อ ผู้จัดการของวง จึงให้ พรพิชิต เพื่อนที่เป็นเสือผู้หญิงมาวางแผนจัดการ ปรับปรุงและเปลี่ยนแปลงซะใหม่ วิชนีย์กับพรพิชิตในช่วงแรกนั้นไม่ถูกชะตากันเท่าไหร่นัก เพราะความปากจัดและตรงไปตรงมาของพรพิชิต แต่เมื่อการโปรโมทได้ผล วิชนีย์เปลี่ยนชื่อเป็น อัญชลี และเป็นนักร้องดัง ทั้งคู่ก็ยังเล่นเกมเพื่อเอาชนะกัน และเกิดความใกล้ชิดกันขึ้น จนทั้งสองคนรักกัน แต่ว่าพรพิชิตก็ยังรักความเป็นอิสระของตัวเองอยู่ จนกระทั่งวิชนีย์เป็นโรคร้ายและมีชีวิตอยู่ได้อีกไม่นาน
ความสำเร็จ.
ภาพยนตร์เรื่อง "ด้วยรักคือรัก" ถือเป็นภาพยนตร์ที่มีกระแสตอบรับอย่างสูง เป็นภาพยนตร์รักโรแมนติก ที่ได้นักร้องดังแห่งยุคอย่าง อัญชลี จงคดีกิจ มาประกอบคู่กับ ธงไชย แมคอินไตย์ ซึ่งกลายเป็นคู่ขวัญทางจอเงินระดับคลาสสิกอีกคู่หนึ่งของวงการหนังไทย โดยฉากความรักระหว่าง พระนาง ในภาพยนตร์เรื่องนี้ได้สร้างปรากฏการณ์ในโรงด้วย เสียงกรี๊ด และ แสงแฟลชจากการถ่ายภาพในขณะชมภาพยนตร์ เป็นเหตุการณ์ที่ไม่เคยเกิดขึ้นมาก่อน โดยผลจากผลงานภาพยนตร์ และเพลงประกอบภาพยนตร์ ส่งผลให้เกิดกระแส "อัญชลีฟีเวอร์" เป็นปรากฏการณ์ครั้งสำคัญอีกครั้งหนึ่งของวงการบันเทิงไทยในกลางยุค 80 และแจ้งเกิดเบิร์ด ธงไชยในยุคนั้น ก่อนที่เบิร์ดจะมีอัลบั้มเต็มของตนเองในปีถัดไป ซึ่งใช้เป็นเพลงประกอบภาพยนตร์รักโรแมนติกเรื่องใหม่ของเบิร์ด เรื่องด้วยรักและผูกพัน
ณิชนันทวรรณ ชาทุม

ณิชนันทวรรณ ชาทุม (ชื่อเล่น: แอน; 1 มีนาคม พ.ศ. 2535 –) เป็นนักกีฬาวอลเลย์บอลหญิงชาวไทย ปัจจุบัน เธอสร้างผลงานในระดับอาชีพให้แก่ซัยโจเด็นกิ - นครนนทบุรี โดยเป็นกำลังสำคัญของทีมในตำแหน่งหัวเสา
นอกจากนี้ ได้มีการจัดอันดับสาวสวยจากการแข่งขันวอลเลย์บอลไทยแลนด์ลีก 2013 โดยณิชนันทวรรณได้รับการจัดให้อยู่ในอันดับ 1
ประวัติ.
ณิชนันทวรรณ ชาทุม เป็นลูกสาวของ นางทองใบและนายปัญญา ชาทุม เริ่มเล่นวอลเลย์บอลเมื่อครั้งเรียนอยู่ระดับประถม โดยมีผู้ฝึกสอนคนแรกชื่อ อำไพ แสนคำคุณ และเคยเป็นตัวแทนของโรงเรียนเข้าแข่งขันรายการของวิทยุการบิน จากนั้น เธอได้ย้ายมาเรียนต่อระดับมัธยมต้นที่ โรงเรียนเทศบาลวัดละหาร และระดับมัธยมปลายที่ โรงเรียนสตรีนนทบุรี และเป็นตัวแทนของโรงเรียนเข้าแข่งขันในอีกหลายรายการ รวมถึงเข้าแข่งวอลเลย์บอลไทยแลนด์ลีกครั้งแรกเมื่อครั้งที่เรียนอยู่ระดับมัธยมศึกษาปีที่ 4 กระทั่งเธอได้เข้าศึกษาระดับอุดมศึกษาในระดับปริญญาตรีที่คณะรัฐประศาสนศาสตร์ มหาวิทยาลัยธุรกิจบัณฑิตย์ และปริญญาโทที่คณะบริหารธุกิจมหาบัณฑิต มหาวิทยาลัยธุกิจบัณฑิตย์ โดยได้มีโอกาสในการแข่งระดับอาชีพร่วมกับสโมสรวอลเลย์บอล ซัยโจเด็นกิ-นครนนทบุรี
เดือนมกราคม พ.ศ. 2552 ณิชนันทวรรณเข้าแข่งขันวอลเลย์บอลหญิง ให้แก่มหาวิทยาลัยธุรกิจบัณฑิตย์ ในกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง ส่วนในเดือนมีนาคม พ.ศ. 2553 เธอได้เข้าแข่งขันวอลเลย์บอลหญิงในกีฬาเยาวชนแห่งชาติ ครั้งที่ 26 ให้แก่สังกัดนนทบุรี และในวันที่ 8 พฤษภาคม พ.ศ. 2555 ณิชนันทวรรณเข้าแข่งขันกีฬามหาวิทยาลัยแห่งประเทศไทย ครั้งที่ 39 ที่มหาวิทยาลัยสงขลานครินทร์ วิทยาเขตหาดใหญ่ โดยเธอเป็นผู้มีส่วนช่วยให้ทีมมหาวิทยาลัยธุรกิจบัณฑิตย์เป็นฝ่ายชนะ 3–1 เซต และได้รับรางวัลเหรียญทอง รวมถึงในเดือนมกราคม พ.ศ. 2556 เธอได้เข้าแข่งวอลเลย์บอลหญิงให้แก่มหาวิทยาลัยธุรกิจบัณฑิตย์ ในกีฬามหาวิทยาลัยแห่งประเทศไทย ครั้งที่ 40 ที่สถาบันการพลศึกษา วิทยาเขตชลบุรี ซึ่งทีมของเธอได้รับรางวัลเหรียญทอง
ชีวิตส่วนตัว.
ในวันพักผ่อน ณิชนันทวรรณมักจะชอบอ่านหนังสือและดูภาพยนตร์ที่ห้องส่วนตัว หากมีเวลาว่างเธอจะไปเที่ยวต่างจังหวัดกับเพื่อน ๆ
ด้านความใฝ่ฝันในอนาคต ณิชนันทวรรณอยากรับราชการ รวมถึงมีความใฝ่ฝันที่จะเป็นนางแบบ
สนามกีฬาดิเอโก อาร์มันโด มาราโดนา

สนามกีฬาดิเอโก อาร์มันโด มาราโดนา  หรือชื่อเดิม สนามกีฬาซันปาโอโล  เป็นสนามฟุตบอลในเขตฟูโอรีกรอตตา ชานเมืองด้านตะวันตกของนครนาโปลี ประเทศอิตาลี เป็นสนามฟุตบอลที่ใหญ่เป็นอันดับที่ 3 ของประเทศ รองจากซานซีโรในมิลาน และสตาดีโอโอลิมปีโกในโรม สนามฟุตบอลแห่งนี้เป็นเจ้าภาพการแข่งขันฟุตบอลรอบคัดเลือกในการแข่งขันกีฬาโอลิมปิกฤดูร้อน 1960 ที่กรุงโรม ปัจจุบันมักใช้สำหรับการแข่งขันฟุตบอลและเป็นสนามเหย้าของสโมสรกีฬาฟุตบอลนาโปลี สนามฟุตบอลแห่งนี้สร้างขึ้นใน ค.ศ. 1959 ได้รับการปรับปรุงใน ค.ศ. 1989 สำหรับฟุตบอลโลก 1990 และอีกครั้งใน ค.ศ. 2018 สนามฟุตบอลแห่งนี้รองรับผู้ชมได้ 60,240 คน แต่ในอดีตมีผู้ชมเกือบ 90,000 คน
ประวัติศาสตร์.
แม้ว่านาโปลีจะอยู่ในเซเรีย ซี 1 ในฤดูกาล 2005-06 นาโปลีก็ประสบความสำเร็จในการมีผู้ชมในบ้านเฉลี่ยสูงสุดเป็นอันดับ 3 ของประเทศสำหรับฤดูกาลนั้น โดยมีเพียงเอซีมิลานและอินเตอร์มิลานเท่านั้นที่มีผู้ชมมากกว่า เกมสุดท้ายของนาโปลีในฤดูกาลนั้นดึงดูดผู้ชมถึง 51,000 คน ซึ่งตอนนี้ถือเป็นสถิติตลอดกาลของเซเรีย ซี 1
สนามฟุตบอลแห่งนี้ยังเป็นเจ้าภาพการแข่งขันฟุตบอลยูโร 2008 รอบคัดเลือกระหว่างอิตาลีกับลิทัวเนียอีกด้วย
สนามแห่งนี้ได้รับการปรับปรุงใหม่เพื่อเตรียมพร้อมสำหรับกีฬามหาวิทยาลัยโลกฤดูร้อน 2019 รวมถึงการเปลี่ยนรั้วโลหะเป็นกระจกกั้นและเปลี่ยนที่นั่ง ซึ่งหมายความว่าความจุของสนามลดลงจาก 60,240 เหลือ 54,726 ที่นั่ง ทางสนามได้เป็นเจ้าภาพในพิธีเปิดและการแข่งขันกรีฑา
หลังจากการเสียชีวิตของดิเอโก มาราโดนา อดีตตำนานนักเตะของนาโปลีในวันอังคารที่ 25 พฤศจิกายน ค.ศ. 2020 นายกเทศมนตรีเมืองคือ ลุยจิ เด มาจิสทริส และประธานสโมสรนาโปลี ออเรลิโอ เด ลอเรนติส เสนอให้เปลี่ยนชื่อสนามเป็น "สนามกีฬาดิเอโก อาร์มันโด มาราโดนา" และในวันศุกร์ที่ 4 ธันวาคม ค.ศ. 2020 ข้อเสนอก็ได้ผ่านความเห็นชอบจากสภาเทศบาลเมือง
ซิตีกราวด์

ซิตีกราวด์  เป็นสนามฟุตบอลใน West Bridgford, นอตทิงแฮมเชอร์ ริมฝั่งแม่น้ำเทรนต์ เป็นสนามเหย้าของสโมสรฟุตบอลนอตทิงแฮมฟอเรสต์ตั้งแต่ปี ค.ศ. 1898 และมีความจุ 30,445 ที่นั่ง
สนามนี้เคยใช้จัดการแข่งขันฟุตบอลชิงแชมป์แห่งชาติยุโรป 1996 และอยู่ห่างจากเมียโดว์เลน ซึ่งเป็นสนามเหย้าของสโมสรคู่แข่งอย่างนอตส์เคาน์ตี เพียง สนามทั้งสองแห่งนี้เป็นสนามฟุตบอลอาชีพที่ใกล้ที่สุดในอังกฤษและใกล้เป็นอันดับสองในสหราชอาณาจักร รองจากสนามของดันดี และดันดียูไนเต็ด พวกเขาตั้งอยู่คนละฝั่งของแม่น้ำเทรนต์
วังบางพลู

วังบางพลู เป็นวังของพระวรวงศ์เธอ พระองค์เจ้าพร้อมพงศ์อธิราช ตั้งอยู่เชิงสะพานกรุงธนบุรี ฝั่งธนบุรี ติดกับโรงแรมริเวอร์ไซด์ในปัจจุบัน วังนี้สร้างในปลายรัชสมัยพระบาทสมเด็จพระจอมเกล้าเจ้าอยู่หัว โดยยังคงความงามของสถาปัตยกรรมใน 3 ยุคสมัย คือ ตำหนักทรงไทยครั้งรัชกาลที 4 ตำหนักไม้ฉลุแบบวิกตอเรียในสมัยรัชกาลที่ 5 และเรือนขนมปังขิงในสมัยรัชกาลที่ 6 ปัจจุบันยังเป็นที่อยู่ของทายาทในราชสกุลสนิทวงศ์และเป็นอาคารอนุรักษ์ของสำนักงานทรัพย์สินส่วนพระมหากษัตริย์
ยูฟ่าแชมเปียนส์ลีก ฤดูกาล 2013–14 รอบแพ้คัดออก

รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2013–14 เริ่มแข่งขันในวันที่ 18 กุมภาพันธ์ พ.ศ. 2557 (ค.ศ. 2014) จนถึงวันที่ 24 พฤษภาคม พ.ศ. 2557 (ค.ศ. 2014) ซึ่งเป็นรอบชิงชนะเลิศ โดยแข่งขันกันที่อิสตาจีอูดาลูซในกรุงลิสบอน ประเทศโปรตุเกส
กำหนดการ.
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์
การแข่งขัน.
รอบแพ้คัดออกหรือรอบน็อกเอาต์นี้มีทั้งหมด 16 ทีมที่ผ่านเข้ารอบมาจากรอบแบ่งกลุ่ม
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
รอบ 16 ทีมสุดท้าย.
โดยจะมีพิธีการจับสลากประกบคู่ในวันที่ 16 ธันวาคม ค.ศ. 2013. รอบ 16 ทีมสุดท้าย นัดแรก จะลงทำการแข่งขันระหว่างวันที่ 18, 19, 25 และ 26 กุมภาพันธ์ 2014 , และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 11, 12, 18 และ 19 มีนาคม 2014.
นัดที่สอง.
"อัตเลติโกเดมาดริด ผ่านเข้ารอบด้วยสกอร์รวม 5–1."
"บาเยิร์นมิวนิก ผ่านเข้ารอบด้วยสกอร์รวม 3–1."
"บาร์เซโลนา ผ่านเข้ารอบด้วยสกอร์รวม 4–1."
"ปารี แซ็ง-แฌร์แม็ง ผ่านเข้ารอบด้วยสกอร์รวม 6–1."
"เชลซี ผ่านเข้ารอบด้วยสกอร์รวม 3–1."
"เรอัลมาดริด ผ่านเข้ารอบด้วยสกอร์รวม 9–2."
"แมนเชสเตอร์ยูไนเต็ด ผ่านเข้ารอบด้วยสกอร์รวม 3–2."
"โบรุสซีอาดอร์ทมุนท์ ผ่านเข้ารอบด้วยสกอร์รวม 5–4."
รอบ 8 ทีมสุดท้าย.
การจับสลากประกบคู่รอบ 8 ทีมสุดท้ายมีขึ้นในวันที่ 21 มีนาคม ค.ศ. 2014. รอบ 8 ทีมสุดท้าย นัดแรก จะลงทำการแข่งขันระหว่างวันที่ 1 และ 2 เมษายน ค.ศ. 2014 , และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 8 และ 9 เมษายน 2014.
นัดที่สอง.
"เรอัลมาดริด ผ่านเข้ารอบด้วยสกอร์รวม 3–2."
"เสมอ 3–3, เชลซี ผ่านเข้ารอบด้วยกฏยิงประตูทีมเยือน."
"อัตเลติโกเดมาดริด ผ่านเข้ารอบด้วยสกอร์รวม 2–1."
"บาเยิร์นมิวนิก ผ่านเข้ารอบด้วยสกอร์รวม 4–2."
รอบรองชนะเลิศ.
การจับสลากประกบคู่รอบรองชนะเลิศมีขึ้นในวันที่ 11 เมษายน ค.ศ. 2014. รอบรองชนะเลิศ นัดแรก จะลงทำการแข่งขันระหว่างวันที่ 22 และ 23 เมษายน 2014 , และรอบรองชนะเลิศ นัดที่ 2 จะลงทำการแข่งขันระหว่างวันที่ 29 และ 30 เมษายน 2014.
นัดที่สอง.
"เรอัลมาดริด ผ่านเข้ารอบด้วยสกอร์รวม 5–0."
"อัตเลติโกเดมาดริด ผ่านเข้ารอบด้วยสกอร์รวม 3–1."
รอบชิงชนะเลิศ.
สายไอส์แลนด์

สายไอส์แลนด์ เป็นหนึ่งในสิบเส้นทางของรถไฟฟ้าเอ็มทีอาร์ เขตบริหารพิเศษฮ่องกง วิ่งจาก สถานีช่างหวน ไปยัง สถานีไฉวัน เปิดให้บริการครั้งแรกวันที่ 31 พฤษภาคม พ.ศ. 1985 มีจำนวน 14 สถานี โดยใช้เวลา 25 นาทีในการเดินทาง สีประจำเส้นทางคือสีน้ำเงิน
สถานี.
หมายเหตุ
^ กำลังก่อสร้าง
หมายเหตุ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
<templatestyles src="Reflist/styles.css" />
ฮารูโยะ ชิมามูระ

ฮารูโยะ ชิมามูระ (; โรมาจิ: "Shimamura Haruyo"; : เกิด 4 มีนาคม 1992) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรเอ็นอีซีเรดร็อกเก็ตส์ 
เธอเริ่มเล่นให้กับทีมชาติครั้งแรกในการแข่งขัน มอนเทร็กซ์ วอลเลย์ มาสเตอร์ ในเดือนพฤษภาคม ปี 2013
งวงช้างทะเล

งวงช้างทะเล ชื่อวิทยาศาสตร์: "Argusia argentea" หรือ "Heliotropium foertherianum" เป็นพืชในวงศ์ Boraginaceae เป็นไม้พุ่มลำต้นสีเทา แตกกิ่งจำนวนมาก ทรงพุ่มเป็นครึ่งวงกลม ใบเดี่ยว ออกแน่นที่ปลายกิ่ง ดอกช่อ ออกตามปลายกิ่ง ดอกขนาดเล็ก สีขาวอมเขียว ติดกับก้านช่อเพียงด้านเดียว ก้านดอกอวบน้ำ มีกลิ่นหอมอ่อนๆ ผลเดี่ยวกลม ขนาดเล็ก สีเขียว มีฐานรองดอกหุ้มผลไว้ครึ่งหนึ่ง ผิวเรียบเป็นมัน 
การใช้ประโยชน์.
เนื้อไม้ใช้ทำเครื่องมือ และใช้เผาถ่าน ทำให้ถูกตัดออกไปจำนวนมาก ประเทศในแถบหมู่เกาะในมหาสมุทรแปซิฟิกใช้เป็นยาแก้พิษจากปลา ในใบมี rosmarinic acid ซึ่งมีสารที่มีฤทธิ์ยับยั้งไวรัส แบคทีเรียและต้านอนุมูลอิสระ
ซาโอริ ทากาฮาชิ

ซาโอริ ทากาฮาชิ (; โรมาจิ: "Takahashi Saori"; เกิด: 9 ธันวาคม 1992) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิตะชิรีวาเล เธอเล่นให้กับทีมชาติครั้งแรกในการแข่งขัน มอนเทร็กซ์ วอลเลย์ มาสเตอร์ เมื่อเดือนพฤษภาคม 2013
ริโฮะ โอตาเกะ

ริโฮะ โอตาเกะ (; โรมาจิ: "Ōtake Riho"; : เกิด 23 ธันวาคม 1993) เป็นนักกีฬาวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรเด็นโซ่แอรีบีส์ พ่อของเขาชื่อ ไฮยูกิ โอตาเกะ ซึ่งเป็นอดีตนักวอลเลย์บอลชายทีมชาติญี่ปุ่นมาก่อน 
19 ธันวาคม 2011 เด็นโซ่แอรีบีส์ได้เชิญเข้าร่วมเซ็นสัญญากับสโมสร
เธอเล่นให้กับทีมชาติครั้งแรกในการแข่งขันวอลเลย์บอลหญิงชิงแชมป์เอเชียนคัพ 2012 
ชีวิตส่วนตัว.
พ่อของเธอคือ #เปลี่ยนทาง ซึ่งเป็นอดีตนักวอลเลย์บอล และเธอมีน้องชาย 1 คน คือ #เปลี่ยนทาง ซึ่งเป็นนักวอลเลย์บอลชายทีมชาติญี่ปุ่น เช่นเดียวกัน
เจ๊ะอับดุลลาห์ หลังปูเต๊ะ

เจ๊ะอับดุลลาห์ หลังปูเต๊ะ (16 ตุลาคม พ.ศ. 2433 – 25 พฤศจิกายน พ.ศ. 2529) อดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดสตูล 5 สมัย
ประวัติ.
เจ๊ะอับดุลลาห์ เกิดเมื่อวันที่ 16 ตุลาคม พ.ศ. 2433 เป็นบุตรของนายเจ๊ะมูฮำมัด สะอาด นางเจ๊ะรอมมะห์ หวันสู 
เจ๊ะอับดุลลาห์ หลังปูเต๊ะ เสียชีวิตด้วยโรคชรา เมื่อวันที่ 25 พฤศจิกายน พ.ศ. 2529 สิริอายุรวม 96 ปี
การทำงาน.
เจ๊ะอับดุลลาห์ เริ่มรับราชการในตำแหน่งเสมียนศาล แขวงละงู เมื่อปี พ.ศ. 2448 แต่ขอลาออกเพื่อไปประกอบอาชีพค้าขายส่วนตัว ต่อมา พ.ศ. 2459 ได้รับการแต่งตั้งให้เป็นที่ปรึกษาด้านศาสนา ประจำอำเภอทุ่งหว้า และกิ่งอำเภอละงู จากนั้น พ.ศ. 2463 ได้เดินทางไปทำงานเป็นนักหนังสือพิมพ์ที่ประเทศอินโดนีเซียและมลายู จนกระทั่งปี พ.ศ. 2469 พระยาสมันต์รัฐบุรินทร์ (ตุ๋ย บินอับดุลลาห์) ได้แต่งตั้งให้เป็นกอฎีทั่วไป ทำหน้าที่ด้านกฎหมายครอบครัวอิสลามล่วงมาปี และ พ.ศ. 2473 มีพระบรมราชโองการให้เป็นดาโต๊ะยุติธรรมประจำศาลจังหวัดสตูล 
งานการเมือง.
เจ๊ะอับดุลลาห์ ได้รับเลือกตั้งสมาชิกสภาผู้แทนราษฎรครั้งแรก ใน เดือนมกราคม พ.ศ. 2489 และได้รับเลือกติดต่อกัน จนถึง เดือนธันวาคม พ.ศ. 2500 รวม 5 สมัย
เจ๊ะอับดุลลาห์ ได้รับโปรดเกล้าฯ ให้เป็นรัฐมนตรีหลายกระทรวง ได้แก่ เป็นรัฐมนตรีไม่ประจำกระทรวง ในรัฐบาลจอมพลแปลก พิบูลสงคราม เมื่อ พ.ศ. 2491 เป็นรัฐมนตรีช่วยว่าการกระทรวงสาธารณสุข ในรัฐบาลนายพจน์ สารสิน และในรัฐบาลจอมพลถนอม กิตติขจร
สมาชิกสภาผู้แทนราษฎร.
เจ๊ะอับดุลลาห์ หลังปูเต๊ะ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
สายเจียงจวินอ้าว

สายเจียงจวินอ้าว เป็นเส้นทางของรถไฟฟ้าเอ็มทีอาร์ โดยแบ่งเป็น 2 สายย่อย ความถี่ในการให้บริการทุก ๆ 2.7 นาที สีประจำเส้นทางคือสีม่วง
สถานี.
หมายเหตุ
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โรคไลม์

โรคไลม์เป็นโรคติดเชื้อที่เกิดจากแบคทีเรียในจีนัส "Borrelia" อย่างน้อย 3 ชนิด โดยมี "Borrelia burgdorferi sensu stricto" เป็นเชื้อก่อโรคที่พบบ่อยในทวีปอเมริกาเหนือ และ "Borrelia afzelii" กับ "Borrelia garinii" เป็นเชื้อก่อโรคที่พบบ่อยในทวีปยุโรป โรคนี้ตั้งชื่อตามเมืองไลม์และโอลด์ไลม์ รัฐคอนเนกติคัต สหรัฐอเมริกา ซึ่งมีการตรวจพบโรคนี้เป็นครั้งแรกใน ค.ศ. 1975 แม้จะเป็นที่รู้กันตั้งแต่ ค.ศ. 1978 ว่าโรคนี้ติดต่อโดยมีเห็บเป็นพาหะ แต่เชื้อก่อโรคที่แท้จริงก็ยังไม่มีใครหาพบจน ค.ศ. 1981 เมื่อ Willy Burgdorfer พบเชื้อ "B. burgdorferi"
โรคไลม์เป็นโรคติดต่อที่มีเห็บเป็นพาหะที่พบบ่อยที่สุดในซีกโลกเหนือ เชื้อ "Borrelia" จะติดต่อมายังมนุษย์ผ่านการถูกกัดโดยเห็บบางสปีชีส์ในจีนัส "Ixodes" ที่ติดเชื้อ อาการแรกเริ่มอาจไม่ชัดเจนเช่น ไข้ ปวดหัว อ่อนเพลีย ผู้ป่วย 70-80% จะมีผื่นขึ้นบริเวณที่ถูกกัดหลังจากที่ถูกกัดประมาณ 3-30 วัน (เฉลี่ย 7 วัน) และอาจมีลักษณะเฉพาะคือเป็นรูปเป้ายิงปืน (bull's eye erythema migrans) หรือไม่มีก็ได้ ผื่นนี้ส่วนใหญ่ไม่มีอาการใดๆ เพียงแต่อาจร้อนกว่าผิวหนังส่วนอื่น หรืออาจพบมีอาการเจ็บหรือคันได้แต่พบได้น้อย ผู้ป่วย 20-30% ไม่มีผื่น หากไม่ได้รักษาอาจเริ่มมีอาการเพิ่มที่ข้อต่อ หัวใจ และระบบประสาทส่วนกลาง ผู้ป่วยส่วนใหญ่รักษาหายขาดได้ด้วยยาปฏิชีวนะ โดยเฉพาะเมื่อได้รับการรักษาตั้งแต่ช่วงแรก หากการรักษาล่้าหรือไม่เหมาะสมอาจทำให้มีอาการรุนแรงได้มากขึ้น และอาจรักษาได้ยาก
โรคไลม์เรื้อรังและกลุ่มอาการหลังโรคไลม์.
ไม่มีคำว่า "โรคไลม์เรื้อรัง" ในบทความวิชาการทางการแพทย์ องค์กรทางการแพทย์ส่วนใหญ่ต่อต้านการให้ยาปฏิชีวนะต่อเนื่องระยะยาวในการรักษา "โรคไลม์เรื้อรัง"
สายตงหย่ง

สายตงหย่ง เป็นเส้นทางของรถไฟฟ้าเอ็มทีอาร์ มีจำนวน 8 สถานี ใช้เวลาในการเดินทาง 27 นาที แนวเส้นทางจะขนานกับเส้นทางรถไฟฟ้าเชื่อมท่าอากาศยาน
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
การทัพบอร์เนียว พ.ศ. 2488

การทัพบอร์เนียว พ.ศ. 2488 เป็นยุทธการทางทหารที่สำคัญครั้งสุดท้ายของฝ่ายสัมพันธมิตรในในบริเวณมหาสมุทรแปซิฟิกตอนใต้ ระหว่างสงครามโลกครั้งที่ 2 เกิดขึ้นระหว่าง 1 พฤษภาคม – 21 กรกฎาคม กองพลออสเตรเลีย 1 ภายใต้การบังคับบัญชาของนายพลเลสลี มอร์เชดได้โจมตีกองทหารญี่ปุ่นที่ยึดครองเกาะ กองทัพเรือและกองทัพอากาศของฝ่ายสัมพันธมิตร ซึ่งนำโดยกองเรือที่ 7 ของสหรัฐ และกองทัพอากาศที่ 13 ของสหรัฐมีบทบาทที่สำคัญในการทัพครั้งนี้ด้วย มีการตอบโต้จากกองทัพเรือและกองทัพบกของญี่ปุ่นทางใต้และทางตะวันออกของบอร์เนียว ที่นำโดยพลเรือโท มิชิอากิ คามาดะ และทางตะวันตกเฉียงเหนือโดยกองทัพบกที่ 37 นำโดยพลโท บาบะ มาซาโอะ
แผนการโจมตีของฝ่ายสัมพันธมิตรนี้เป็นที่รู้จักในชื่อยุทธการโอโบ เป้าหมายหลักคือเพื่อทำลายกองทัพญี่ปุ่น และยึดครองดินแดนต่อไปนี้คืนมาคือ ดัตช์อีสต์อินดีส ฟิลิปปินส์ภาคใต้ ซาราวัก และบริติชบอร์เนียว ซึ่งเป็นแหล่งที่มีน้ำมันดิบ
ในตอนแรก ฝ่ายสัมพันธมิตรได้วางแผนไว้เป็น 6 ขั้นตอนคือ ยุทธการโอโบ 1 โจมตีที่ตารากัน ยุทธการโอโบ 2 โจมตีบาลิกปาปัน ยุทธการโอโบ 3 โจมตีบันจาร์มาซิน ยุทธการโอโบ 4 โจมตีซูราบายาหรือปัตตาเวีย ยุทธการโอโบ 5 โจมตีดัตช์อีสต์อินดีสตะวันออก และยุทธการโอโบ 6 โจมตีบริติชบอร์เนียวหรือซาบะฮ์ ในท้ายที่สุด มีเฉพาะการโจมตีที่ตารากัน บาลิกปาปัน บริติชบอร์เนียวที่เกาะลาบวนและอ่าวบรูไนเท่านั้นที่เกิดขึ้น การโจมตีเริ่มจากยุทธการโอโบ 1 โดยการขึ้นบกที่เกาะเล็กๆของตารากัน ทางชายฝั่งตะวันออกเฉียงเหนือเมื่อ 1 พฤษภาคม พ.ศ. 2488 จากนั้นตามมาด้วยยุทธการโอโบ 6 ในวันที่ 10 มิถุนายน พ.ศ. 2488 โดยโจมตีเกาะลาบวนและชายฝั่งของบรูไน ทางตะวันตกเฉียงเหนือของบอร์เนียว อีกสัปดาห์ต่อมา ออสเตรเลียเข้าโจมตีญี่ปุ่นที่เวสตัน ทางตะวันออกเฉียงเหนือของอ่าวบรูไน จากนั้นจึงตามมาด้วยยุทธการโอโบ 2 ในวันที่ 1 กรกฎาคมที่บาลิกปาปัน การรบเหล่านี้ถือเป็นยุทธการสุดท้ายระหว่างออสเตรเลียและญี่ปุ่นในสงครามโลกครั้งที่ 2
รถไฟฟ้าคุนหมิง สาย 1

รถไฟฟ้าคุนหมิง สาย 1  เป็นเส้นทางรถไฟฟ้าในนครคุนหมิง มณฑลยูนนาน ประเทศจีน มีระยะทาง จำนวน 12 สถานี เปิดให้บริการวันที่ 20 พฤษภาคม ค.ศ. 2013 สีประจำเส้นทางคือสีแดง #เปลี่ยนทาง 
การให้บริการ.
รถไฟฟ้าคุนหมิงสาย 1 เปิดให้บริการตั้งแต่เวลา 6:00 น. ถึง 24:00 น. ความถี่แต่ละขบวนห่างกัน 8 นาที รถไฟฟ้าใช้ความเร็วได้สูงสุด 80 กิโลเมตร/ชั่วโมง การเดินทางจากสถานีต้นสายถึงสถานีปลายทางใช้เวลาประมาณ 34 นาที
รถไฟฟ้าคุนหมิง สาย 6

รถไฟฟ้าคุนหมิง สาย 6  หรือ แอร์พอร์ตเอ็กซ์เพรส  เป็นเส้นทางรถไฟฟ้าในนครคุนหมิง มณฑลยูนนาน ประเทศจีน ระยะทาง สีประจำเส้นทางคือ #เปลี่ยนทาง สีเทียล
เฟียสตาร์

เฟียสตาร์ (ฮันกุล: 피에스타) เป็นเกิร์ลกรุ๊ปในแนวเค-ป๊อปและป๊อปแดนซ์ สังกัด Loen Entertainment เดบิวท์เปิดตัวในวันที่ 31 สิงหาคม ค.ศ. 2012 ประกอบด้วยสมาชิก 6 คน ได้แก่ Jei (Leader),Linzy,Yezi,Cheska,Hyemi,Cao Lu ได้เปิดตัวอย่าเป็นทางการด้วย Single "Vista" ก่อนหน้านี้ได้เปิดตัวด้วยการร่วมร้องเพลงกับ IU ในเพลง Sea of Moonlight ในโปรเจกต์ Loen Tree‘s summer album และยังได้ร่วมงานกับ Tiger JK ในเพลง "Wicked" โดยเพลง "Vista" เป็นแนวเพลงสนุกสนานและได้นักแต่งเพลงที่มีชื่อเสียงอย่าง KZ, TEXU, Taebongi, Kim Yi Na มาร่วมแต่งเพลงให้ด้วยในมิวสิควีดีโอเพลง "Vista" ได้ Junsu แห่ง JYJ มาร่วมแสดงด้วย และยุบวงเมื่อเดือนพฤษภาคม 2018 เนื่องจากสมาชิกต่อสัญญากับต้นสังกัด
ประวัติ.
เชสก้าออกจากวงและการยุบวงของเฟียสตาร์.
สังกัดค่าย Fave Entertainment ได้ออกมาแถลงว่าเชสก้าหนึ่งในสมาชิกวงจึงตัดสินใจ ฟ้องยกเลิกสัญญากับค่าย ทำให้ Fiestar เหลือเพียง 5 คน ได้แก่ แจอี , ลินซี่ , ชาโอลู , เยซี่ และ ฮเยมี เมื่อวันที่ 15 พฤษภาคม 2018 ต้นสังกัดได้ประกาศยุติการวง หรือ ยุบวง เนื่องจาก 4 สมาชิกได้อก่ แจอี , ลินซี่ , เยซี่ และ ฮเยมี ที่จึงตัดสินใจไม่ต่อสัญญากับค่าย และมีแค่เพียงชาโอลู สมาชิกชาวจีนคนเดียวได้ต่อสัญญากับค่าย ชาโอลูจึงตัดสินใจยุบวงในที่สุด